Predkladacia  správa

     Predložená informácia obsahuje vyhodnotenie mechanizmu oddlženia a finančnú analýzu nákladov na jeho zabezpečenie k 31. 5. 2004 spoločnosti Veriteľ a.s., na základe uznesenia NR SR č. 622 zo dňa 7. 11. 2003, ktorým bolo uložené Ministerstvu zdravotníctva SR a Ministerstvu financií SR dvakrát v kalendárnom roku predložiť Výboru NR SR pre zdravotníctvo priebežné vyhodnotenie celého mechanizmu oddlžovania, vrátane finančnej analýzy nákladov na jeho zabezpečenie.
     V materiáli sú uvedené základné údaje o spoločnosti Veriteľ a.s., popis doterajšieho procesu oddlženia zdravotníckych zariadení, prehľad použitia prostriedkov z návratných finančných výpomocí, ako aj vyčíslenie úspor dosiahnutých pri oddlžovaní.